Беларус (вестник)
„Белару́с“ е името на вестника на беларуските емигранти, основан в САЩ през 1950 от представители на беларуската следвоенна емиграция. Издава се веднъж месечно от беларуско-американска асоциация. Редакцията на вестника е на остров Лонг Айлънд. Пощенският адрес е в с. Фармингдейл (Farmingdale), окръг Насау, щата Ню Йорк.

Вестникът е най-голямото и старо беларуско периодично издание, което се публикува извън Беларус. Материалите са написани на беларуски език и съдържат информация за живота и активизма на беларуската диаспора, новини за Беларус, както и много исторически и аналитични материали. Много беларуски организации в света са абонирани за вестника.

По политически възгледи „Беларус“ е противник на политиката на сегашния президент на Беларус Александър Лукашенко и има национално-демократически позиции.

Литература 
 Беларус // Энцыклапедыя гісторыі Беларусі / Рэдкал.: Б. И. Сачанка (гал. рэд.) i iнш.; Маст. Э. Э. Жакевiч. — Мн.: БелЭн, 1994. — Т. 2: Беліцк-Гімн. — С. 346. — 537 с. — 20 000 экз. — ISBN 5-85700-142-0.
 Беларус // Беларуская энцыклапедыя: У 18 т. / Рэдкал.: Г. П. Пашкоў і інш.. — Мн.: БелЭн, 1996. — Т. 2: Аршыца — Беларусцы. — С. 388–389. — 480 с. — ISBN 985-11-0061-7 (т. 2), ISBN 985-11-0035-8.
 Юрэвіч, Л. Летапісны звод сусьвету Чалавека Сьведамага: Гісторыя газэтаў «Бацькаўшчына» й «Беларус» (1947—2000) / Лявон Юрэвіч. — Мн.: Беларускі кнігазбор, 2006. — 256 с. — (Бібліятэка Бацькаўшчыны; Кн. 8). — ISBN 985-504-037-6.

Външни препратки 
 Официален сайт

Основани в САЩ през 1950 година
Култура на Ню Йорк (щат)
Окръг Насау (Ню Йорк)
Беларуска литература
+
Беларуски език
Вестници в САЩ